Lily

Lily Jin Park Morrow (brojol 17 Oktober 2002), bekèn digero atu nama jadi Lily (릴리) doang, entu biduan Ostrali ama Koréa Kidul nyang pegawéannya di Koréa Kidul sonoh. Bekènnya, mah, ni anak entu jadi bagéan deri paguyuban gending wadon Koréa Kidul nama Nmixx, nyang diopènin ama JYP Entertainment. Sanonya, sih, dia punya jalan gawé udah mulain naèk kapan dia nimbrung di acara lomba nyanyi rèrodan K-pop Star 4 wayah Nopèmber 2014, hata ampé dapet juara ke-4.

Awal idup ama didikan
Lily Jin Park Morrow (박진; Park Jin) dibrojolin ari bulan 17 Oktober taon 2002 di Marysville, Wiktoriah, Ostrali, deri enya' orang Koréa Kidul ama baba orang Ostrali. Ni anak juga' ada punya adè' wadon atu.Multicultural, Hope Project: We Are Korean. MBC. 2011. Na, dia punya engkong-nènè' deri belah babanya entu dulunya mijah ke Ostrali deri Kerajaan Rempug, tuh. Taon 2009, pas si Lily masing umur 6 taonan, dia punya kampung abis dimakan api lantaran kebakaran utan Sabtu Item di Wiktoriah, ampé kuarganya pada kudu tetirah, mè'rad ke Mèlben barang berapa taon.

Dia tau nimbrung belajar di SD Daylesford ama SMP Alexandra di Ostrali, serènta juga' SMP Cheongdam ama SMA Dunchon di Koréa Kidul. Semprakan Maret 2022, udah kelar, dah, tuh, dia punya didikan sekolah menengah.

Jalan gawé
Wayah bulan Nopèmber 2014, Lily nimbrungin penapisan bakal nampang di SBS punya ajang lomba nyanyi K-Pop Star Usum ke-4. Buntutnya entu acara, dia bolé dapet juara ke-4 deri kabèhan penimbrung. Tanggal 14 Méi 2015, JYP Entertainment nandesin kalo Lily udah nèken paketan eksklusif ama entu pabrik rekeman. Di taon 2015, Lily ngangsrogin lagu "I'm Afraid" bakal tembang latar di KBS punya lakon Orange Marmalade, nyang dijebrolin tanggal 16 Méi.

Perlaguan

Lagu kètèngan
 Judul Taon Album "Find It" 2014 rowspan="6"  "Out Of This World" "Trampoline"

Tongolan tembang latar
+ Daptar tongolan tembang latar, ngunjukin taon jebrol ama dia punya album Judul Taon Album "I'm Afraid" () 2015 Orange Marmalade OST "Shiny Day" () 2015 Orange Marmalade OST "The Weather Man" 2016 The Weatherman's Umbrella "The Moment (ama Sullyoon)" 2023 Love To Hate You, Pt.4 OST

Perpèleman

Pèlem
 Taon Pèlem Peran  2016 The Weatherman's Umbrella Sarah

Acara tipi
 Taon Judul Peran Catetan  2014–2015 K-pop Star 4 Penimbrung Kelar jadi juara ke-4  2022 King of Mask Singer Penimbrung Ep. 380–381 

Acara dalem jala
 Taon Judul Peran  2024–sekarang Issue Club Sohibul hajat 

Ruju'an

Bangsaan:Artis JYP Entertainment
Bangsaan:Biduan gending modéren Koréa
Bangsaan:Biduan wadon Koréa Kidul
Bangsaan:Brojol 2002
Bangsaan:Nmixx
Bangsaan:Orang idup
Bangsaan:Orang Ostrali peranakan Koréa
Bangsaan:WikiSeratSerèt 2025